ระเบียบการประปานครหลวงระเบียบการประปานครหลวงฉบับที่๒๒๙ว่าด้วยการขอทดสอบมาตรวัดน้ำพ.ศ.๒๕๓๘ โดยเห็นเป็นการสมควรกำหนดวิธีปฏิบัติในการขอทดสอบมาตรวัดน้ำอาศัยอำนาจตามความในข้อ ๑๘ ของข้อบังคับการประปานครหลวง ฉบับที่ ๒๖ว่าด้วยการจัดส่ง การจำหน่าย และการใช้น้ำประปา พ.ศ. ๒๕๑๗ แก้ไขเพิ่มเติม ฉบับที่๗๕ พ.ศ. ๒๕๒๖ จึงวางระเบียบไว้ ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๒๙ ว่าด้วย การขอทดสอบมาตรวัดน้ำ พ.ศ. ๒๕๓๘ข้อ ๒[๑] ระเบียบนี้ให้ใช้บังคับตั้งแต่วันที่ ๑กรกฎาคม ๒๕๓๘ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใด ที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๔ ในระเบียบนี้การทดสอบมาตรวัดน้ำหมายถึง การนำมาตรวัดน้ำที่ได้ติดตั้งไว้ ณสถานที่ใช้น้ำมาทดสอบตามวิธีการทดสอบมาตร ว่าเป็นไปตามอัตรามาตรฐานการชั่ง ตวงวัดหรือไม่ ซึ่งโรงงานมาตรวัดน้ำ การประปานครหลวงมีอำนาจหน้าที่รับผิดชอบในการทดสอบ และออกหนังสือรับรองผลการทดสอบมาตรวัดน้ำใบเสร็จรับเงินหมายถึงใบเสร็จรับเงินค่าน้ำประปาและใบกำกับภาษีที่การประปานครหลวงใช้เป็นหลักฐานการรับเงินค่าน้ำประปาจากผู้ใช้น้ำค่าทดสอบมาตรวัดน้ำหมายถึงค่าใช้จ่ายที่การประปานครหลวงเรียกเก็บจากผู้ใช้น้ำที่มีความประสงค์จะขอทดสอบมาตรวัดน้ำข้อ ๕ มาตรวัดน้ำที่ติดตั้ง ณ สถานที่ใช้น้ำหากผู้ใช้น้ำหรือหน่วยงานในการประปานครหลวงสงสัยว่าจะวัดประมาณน้ำใช้ได้ไม่เที่ยงตรงอาจขอทดสอบมาตรวัดน้ำได้ แล้วแต่กรณี ดังนี้๕.๑ กรณีผู้ใช้น้ำขอทดสอบมาตรวัดน้ำ๑)ให้ผู้ใช้น้ำแจ้งความจำนงขอทดสอบมาตรวัดน้ำกับส่วนบริการการใช้น้ำ๒)เมื่อส่วนควบคุมรายได้ได้รับเรื่องขอทดสอบมาตรวัดน้ำจากส่วนบริการการใช้น้ำให้ระงับการจัดเก็บใบเสร็จรับเงินฉบับที่มีปัญหาไว้ก่อนเพื่อมิให้นำไปทำการระงับการใช้น้ำกรณีค้างชำระค่าน้ำประปาแล้วส่งเรื่องให้ส่วนจัดเก็บและรับเงินเพื่อรับชำระค่าใช้จ่ายในการทดสอบมาตรวัดน้ำตามที่การประปานครหลวงกำหนด๓)เมื่อส่วนจัดเก็บและรับเงินได้รับชำระค่าใช้จ่ายจากผู้ใช้น้ำแล้ว ให้ส่งเรื่องให้ส่วนอ่านมาตรดำเนินการต่อไป๔) ให้ส่วนอ่านมาตรจัดทำใบสั่งดำเนินการมาตรวัดน้ำ (แบบ ร. ๓๔) แล้วดำเนินการตามระเบียบ ว่าด้วยการเปลี่ยนมาตรวัดน้ำ ทั้งนี้ มาตรทุกขนาดให้ส่งโรงงานมาตรวัดน้ำเพื่อทดสอบต่อไป๕)เมื่อโรงงานมาตรวัดน้ำทำการทดสอบมาตรวัดน้ำแล้วเสร็จให้ส่งผลการทดสอบมาตรวัดน้ำพร้อมกับออกหนังสือรับรองผลการทดสอบให้กองรายได้สำนักงานประปาสาขาเพื่อรับทราบและแจ้งผลให้ผู้ใช้น้ำทราบต่อไปกับส่งเรื่องให้ส่วนอ่านมาตรพิจารณาผลการทดสอบมาตรวัดน้ำและดำเนินการแล้วแต่กรณี ดังนี้ถ้ามาตรวัดน้ำเดินเที่ยงตรง ให้ส่งเรื่องให้ส่วนควบคุมรายได้เพื่อดำเนินการยกเลิกการระงับการจัดเก็บถ้ามาตรวัดน้ำเดินเร็วหรือช้ากว่ามาตรฐานให้นำสถิติการใช้น้ำตามมาตรวัดน้ำที่นำไปติดตั้งแทนมาประเมินการใช้น้ำแล้วส่งเรื่องให้ส่วนควบคุมรายได้ทำการยกเลิกใบเสร็จรับเงินที่ไม่ถูกต้องซึ่งระงับการจัดเก็บไว้และออกใบเสร็จรับเงินใหม่ทดแทนใบเสร็จรับเงินที่ยกเลิก๕.๒กรณีหน่วยงานของการประปานครหลวงขอทดสอบมาตรวัดน้ำให้หน่วยงานที่มีความประสงค์จะขอทดสอบมาตรวัดน้ำจัดทำบันทึกส่งตามสายงานบังคับบัญชามายังส่วนควบคุมรายได้เพื่อให้ระงับการจัดเก็บใบเสร็จรับเงินที่มีปัญหาแล้วดำเนินการในแนวทางเดียวกับกรณีผู้ใช้น้ำขอทดสอบมาตรวัดน้ำโดยไม่ต้องชำระค่าใช้จ่ายข้อ ๖ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๒๒ พฤษภาคม พ.ศ. ๒๕๓๘สุวิช ฟูตระกูลผู้ว่าการการประปานครหลวงหมายเหตุ:-ด้วยคณะกรรมการและคณะทำงานศึกษา วิเคราะห์ และจัดทำระบบงานคอมพิวเตอร์ ระบบงาน CIS.(CUSTOMER INFORMATION SYSTEM)ซึ่งได้รับการแต่งตั้งตามคำสั่ง กปน. ที่๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯ ได้เห็นสมควรยกเลิกการปฏิบัติงานตามคู่มือรายได้ระเบียบปฏิบัติในการจัดเก็บ บทที่ ๙ การทดสอบมาตรโดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวง ว่าด้วย การขอทดสอบมาตรฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปดลธี/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๗๖/๑๗ พฤศจิกายน ๒๕๔๑